KOMISIJAS REGULA (EK) Nr. 708/2005

(2005. gada 10. maijs),

ar kuru groza specifikācijas elementus cilmes vietas nosaukumā, kas sniegts Regulas (EK) Nr. 1107/96 pielikumā (Azeites do Norte Alentejano) (ACVN)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas preču ģeogrāfiskās izcelsmes norāžu un cilmes vietas nosaukumu aizsardzību (1), un jo īpaši tās 9. pantu un 6. panta 3. punktu un 4. punkta otro ievilkumu,

tā kā:

Saskaņā ar Regulas (EEK) Nr. 2081/92 6. panta 2. punktu Portugāles iestāžu lūgums grozīt ar Komisijas Regulu (EK) Nr. 1107/96 (2) reģistrēta aizsargāta cilmes vietas nosaukuma “Azeites do Norte Alentejano” specifikācijas elementus tika publicēts Eiropas Savienības Oficiālajā Vēstnesī (3) .

IR PIEŅĒMUSI ŠO REGULU.

1. pants

Cilmes vietas nosaukuma “Azeites do Norte Alentejano” specifikāciju groza saskaņā ar šīs regulas I pielikumu.

2. pants

Konsolidēts saraksts ar galvenajiem specifikācijas elementiem ir sniegts šīs regulas II pielikumā.

3. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

(1) OV L 208, 24.7.1992., 1. lpp. Regulā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).

(2) OV L 148, 21.6.1996., 1. lpp. Regulā jaunākie grozījumi izdarīti ar Regulu (EK) Nr. 1345/2004 (OV L 249, 23.7.2004., 14. lpp.).

(3) OV C 262, 31.10.2003., 17. lpp. (“Azeites do Norte Alentejano”).

Ģeogrāfiskais apgabals– ģeogrāfiskais apgabals tiek paplašināts, iekļaujot Alandroal, Nisa, Reguengos de Monsaraz, Évora pašvaldības (tostarp Na Sr.a de Machede, S. Mansos, S. Vicente do Pigeiro, S. Miguel de Machede un S. Bento do Mato novadus) un Mourão pašvaldību (tostarp Luz un Mourão novadus) tādēļ, ka:

“Azeites do Norte Alentejano”

II PIELIKUMS

PADOMES REGULA (EEK) Nr. 2081/92

“AZEITES DO NORTE ALENTEJANO”

(NR. EK: PO/0266/24.1.1994.)

ACVN (X) AĢIN ( )

Šā kopsavilkuma veidlapa ir sniegta informācijas nolūkā. Lai iegūtu visu informāciju, konkrēti par attiecīgā ACN vai AĢN produkta ražotājiem, jāiepazīstas ar visām specifikācijām, kas ir pieejamas vai nu konkrētā valstī, vai Eiropas Komisijas dienestos (1).

1.

Dalībvalsts kompetentais dienests

Nosaukums : Instituto de Desenvolvimento Rural e Hidráulica Adrese : Av. Afonso Costa, 3 — P-1949-002 Lisboa Tālrunis : (351-21) 844 22 00 Fakss : (351-21) 844 22 02 e-pasts : idrha@idrha.min-agricultura.pt

2.

Grupa

2.1. Nosaukums : APAFNA — AGRUPAMENTOS DE PRODUTORES AGRÍCOLAS E FLORESTAIS DO NORTE ALENTEJANO

2.2. Adrese : Parque de Leilões de Gado de Portalegre, Estrada Nacional 246, Apartado n.o 269 — P-7300-901 Portalegre Tālrunis : (351-245) 33 10 64 Fakss : (351-245) 20 75 21 e-pasts : aadp1@iol.pt

2.3. Sastāvs : ražotājs/pārstrādātājs (X) autre ( )

3.

Produkta veids:

1.5. kategorija – Taukvielas – olīveļļa

4.

Specifikācijās sniegtais apraksts

(4. panta 2. punkta nosacījumu kopsavilkums)

4.1. Nosaukums: “Azeites do Norte Alentejano”

4.2. Apraksts: Nosaukumu “Azeite do Norte Alentejano” izmanto, lai raksturotu eļļainu šķidrumu, ko mehāniski iegūst no augļiem, atdalot augļu sulu no čagām, mizas daļiņām, mīkstuma un kauliņa, izmantojot Olea europea sativa sugas Galega, Carrasquenha, Redondil, Azeiteira vai Azeitoneira, Blanqueta vai Branquita un Cobrançosa šķirnes, kas aug turpmāk raksturotā ģeogrāfiskā apgabala olīvu birzīs, šajā pašā apgabalā veicot pārstrādi un iepakošanu.

Ziemeļu Alentejo olīvas ir nedaudz blīvas dzelteni zaļas olīvas ar augļu aromātu, kas atbilst šādai minimālai robežai: 6,5 attiecībā uz augstākā labuma neapstrādāto olīveļļu un 6,0 attiecībā uz neapstrādāto olīveļļu.

4.3. Ģeogrāfiskā zona: Šo zonu veido Alandroal, Borba, Estremoz pašvaldības, Évora pašvaldības Na Sr.a de Machede, S. Mansos, S. Vicente do Pigeiro, S. Miguel de Machede un S. Bento do Mato novadi, Mourão pašvaldības Luz un Mourão novadi, Évora apgabala Redondo, Reguengos de Monsaraz un Vila Viçosa pašvaldības, Portalegre apgabala Alter do Chão, Arronches, Avis, Campo Maior, Castelo de Vide, Crato, Elvas, Fronteira, Marvão, Monforte, Nisa, Portalegre un Sousel pašvaldības.

4.4. Izcelsmes apliecinājums: Produkta lietošanas pirmsākums ir saistīts ar šā reģiona kulinārijas tradīcijām un ražošanas zināšanām, kas pastāv kopš seniem laikiem.

Šīs olīveļļas ražošanai pārstrādātāji var izmantot vienīgi atļauto šķirņu olīvas, ko piegādā reģistrētie ražotāji.

Katram tirgotājam, kuram ACN ražotāju pārvaldības grupa ir izsniegusi pilnvaru, jāveic aprakstoši ieraksti reģistrā, kurā jāiekļauj un jāatjauno dati par izmantoto olīvu izcelsmi, produkta ražošanas/saņemšanas faktiskiem apstākļiem un spēkā esošajiem tehniskajiem nosacījumiem.

Reģistrā jāiekļauj olīvu piegādātāja vārds/nosaukums, no katra ražotāja saņemtais apjoms un saražotais olīveļļas apjoms.

Olīvu šķirnes reģistrē olīvu kultivatori vai to pārstāvji (kooperatīvi).

Ražotājiem jāveic ieraksti reģistrā, tajā iekļaujot datus par to olīvu apjomu, kas paredzētas olīveļļas ar ACN Norte Alentejano ražošanai.

4.5. Iegūšanas metode: Produktu iegūst, sajaucot turpmāk tabulā norādīto olīvu šķirņu izvilkumus, ievērojot šādas proporcijas:

Ņemot vērā īpašus apstākļus Campo Maior un Elvas pašvaldībās (īpaši konservēto olīvu ražošanai), izņēmuma kārtā mazajā olīvu biržu teritorijā, kas paredzēta pārējas olīveļļas ražošanai, ir atļauts izmantot tabulā norādītās šķirnes, ievērojot šādas proporcijas:

Nekādā gadījumā nav atļauts izmantot Picual šķirni; taču ar ACN ražotāju pārvaldības grupas atļauju drīkst izmantot citas tradicionālās šķirnes, nepārsniedzot 5 % proporcijas robežu.

Augļi jānovāc tad, kad tie ir sasnieguši ideālu gatavības stāvokli; olīveļļas ražošanai ar šo cilmes vietas nosaukumu nedrīkst izmantot zemē nokritušas olīvas; olīvas jāpārvadā kraujamajās kastēs ar ventilācijas caurumiem.

Olīvu šķirnes reģistrē olīvu kultivatori vai to pārstāvji; spiestuves cehi šī produkta ražošanai drīkst saņemt vienīgi atļauto šķirņu olīvas, ko piegādā reģistrētie ražotāji, ievērojot attiecīgas higiēnas un sanitāras prasības.

Pastas temperatūra spiedē vai dekantatorā, kā arī ūdens/eļļas maisījuma temperatūra centrifūgā nedrīkst pārsniegt 35 °C.

Lai nodrošinātu izsekojamību kontroles laikā, un ņemot vērā to, ka olīveļļa ir viegli samaisāms produkts, vienīgi attiecīgi apstiprināti uzņēmēji drīkst iepakot šo produktu, veicot to cilmes vietas teritorijā, lai garantētu produkta kvalitāti un autentiskumu un nemaldinātu patērētāju. Iepakojumiem jāizmanto ūdensdrošus, inertus un nekaitīgus materiālus, kas atbilst visām higiēnas un sanitārajām prasībām.

4.6. Saikne: Olīveļļas raksturīgu īpašību pamatā ir šā reģiona klimatiskie apstākļi un augsnes sastāvs.

4.7. Kontroles institūcija

Nosaukums : AADP — Associação de Agricultores do Distrito de Portalegre Adrese : Parque de Leilões de Gado de Portalegre, Estrada Nacional 246, Apartado n.o 269 — P-7300-901, Portalegre Tālrunis : (351-245) 20 12 96/33 10 64 Fakss : (351-245) 20 75 21 e-pasts : aadp1@iol.pt

4.8. Marķējums: Ziemeļu Alentejo olīveļļas marķējumā obligāti jāiekļauj norāde “AZEITES DO NORTE ALENTEJANO — Denominação de Origem Protegida” un logotips, ko apstiprināja ACN ražotāju pārvaldības grupa, kā arī Kopienas ACN logotips.

4.9. Valsts prasības: —

(1) Eiropas Komisija – Lauksaimniecības ģenerāldirektorāts – Lauksaimniecības produktu kvalitātes politikas nodaļa – B-1049 Brisele.